Diari Oficial de la Generalitat Valenciana


Sumari del DOGV 8924, del 13-10-2020 (2020/8233)

RESOLUCIÓ de 6 d'octubre de 2020, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es concedeixen les ajudes previstes en la secció IV, ajudes a persones productores del sector primari que realitzen vendes al detall per a la creació de canals telemàtics de venda de productes agroalimentaris, del Decret 59/2020, de 8 de maig, del Consell, d'aprovació de bases reguladores i de concessió directa de subvencions a entitats, empreses i persones en règim autònom del sector primari que han patit pèrdues econòmiques per la Covid-19.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8924

Data del DOGV
:   13-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8233


Data del document
:   06-10-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 6 d'octubre de 2020, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es concedeixen les ajudes previstes en la secció IV, ajudes a persones productores del sector primari que realitzen vendes al detall per a la creació de canals telemàtics de venda de productes agroalimentaris, del Decret 59/2020, de 8 de maig, del Consell, d'aprovació de bases reguladores i de concessió directa de subvencions a entitats, empreses i persones en règim autònom del sector primari que han patit pèrdues econòmiques per la Covid-19. [2020/8233]  
  
Vist el Decret 59/2020, de 8 de maig, del Consell (DOGV 8811, 14.05.2020, correcció d'errors DOGV 8829, 08.06.2020) d'aprovació de bases reguladores i de concessió directa de subvencions a entitats, empreses i persones en règim d'autònom del sector primari que han patit pèrdues econòmiques per la Covid-19.  
Vist el que s'estableix en la secció IV de l'esmentat Decret 59/2020, relatiu a les ajudes a persones productores del sector primari que realitzen vendes al detall per a la creació de canals telemàtics de venda de productes agroalimentaris.  
De conformitat amb l'article 4 de la secció IV, en la seua redacció corregida, la quantia de l'ajuda ascendirà com a màxim a 1.500 euros per entitat beneficiària, amb un import global màxim estimat de 300.000 euros, que s'imputaran a la línia de subvenció S8675 denominada «Ajudes a persones productores del sector primari que realitzen vendes al detall per a la creació de canals telemàtics de venda de productes agroalimentaris».  
En virtut del que es preveu en l'article 7 de la secció IV del Decret, la instrucció correspondrà a la Direcció General de Desenvolupament Rural. Aquesta instrucció s'ha dut a terme a través del Servei de Producció Ecològica, Innovació i Tecnologia, examinant-se les sol·licituds presentades per a verificar el compliment de tots els requisits necessaris per a la concessió de les ajudes i requerint-se, en el seu cas, al sol·licitant perquè aportara la documentació assenyalada en l'article 6 o esmenara els defectes observats. Tots els requeriments realitzats per l'òrgan instructor han sigut atesos dins del termini i en la forma escaient.  
Vista la proposta de resolució d'1 d'octubre de 2020, del director general de Desenvolupament Rural, per la qual es concedeixen les ajudes previstes en la secció IV del Decret 59/2020, de 8 de maig.  
Per tot l'anterior, d'acord amb el que s'estableix en l'article 7, secció IV, del Decret 59/2020, de 8 de maig, del Consell, d'aprovació de bases reguladores i de concessió directa de subvencions a entitats, empreses i persones en règim d'autònom del sector primari que han patit pèrdues econòmiques per la Covid-19, resolc:  
  
Primer. Concessió de les ajudes  
Aprovar, amb càrrec a l'aplicació pressupostària 47.05.37.0530.85023.5, «Ajudes a persones productores del sector primari per a la creació de canals telemàtics de venda de productes agroalimentaris», dels pressupostos de la Generalitat per a l'exercici 2020, la concessió de les ajudes destinades a persones productores del sector primari que realitzen vendes al detall per a la creació de canals telemàtics de venda de productes agroalimentaris, a les persones relacionades en l'annex I de la present resolució, i pels imports assenyalats en aquest annex I.  
  
Segon. Desestimació de les ajudes  
Desestimar les ajudes destinades a persones productores del sector primari que realitzen vendes al detall per a la creació de canals telemàtics de venda de productes agroalimentaris, a les persones relacionades en l'annex II de la present resolució, i pels motius relacionats en aquest annex II.  
  
Tercer. Termini de justificació  
D'acord amb l'article 8 de la secció IV del Decret 59/2020, la persona beneficiària haurà de justificar les despeses de l'actuació subvencionada abans de l'1 de desembre de 2020, en la forma i termes assenyalats en l'esmentat article.  
  
Quart. Recursos  
Aquesta resolució posa fi a la via administrativa i contra ella podrà interposar-se recurs potestatiu de reposició davant del mateix òrgan en el termini d'un mes comptat a partir de l'endemà de la seua notificació, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o directament recurs contenciós administratiu en el termini de dos mesos davant el corresponent Jutjat contenciós administratiu, de conformitat amb els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que la persona interessada puga interposar qualsevol altre recurs que considere oportú.  
  
València, 6 d'octubre de 2020.- La consellera d'Agricultura, Desenvolupament Rural, Emergència Climàtica i Transició Ecològica, p. d. (R 27.07.2015, DOGV 30.07.2015), el secretari autonòmic d'Agricultura i Desenvolupament Rural: Francisco Rodríguez Mulero.